Վրացական «վարդերի հեղափոխության» ասպետն այս օրերին նորից աշխարհի բազմաթիվ լրատվամիջոցների ուշադրության կենտրոնում է հայտնվել: Իր հայրենիքում դատական հետապնդումից խուսափած և հետհեղափոխական Ուկրաինայում բարձր պաշտոն ստացած Միխայիլ Սաակաշվիլին Պյոտր Պորոշենկոյի հրամանագրով զրկվել է իր միակ՝ Ուկրաինայի քաղաքացիությունից և այլ անձնագիր էլ չունի: Որպես պատճառ նշվում է հարցաթերթիկ լրացնելիս կեղծ տվյալներ տրամադրելը. նա չի նշել, որ Վրաստանում հեռակա կարգով կալանավորված է: